Han arbeidet som børsemaker fra 1904, og tok i 1907 eksamen ved Statens børsemakerskole på Kongsberg. Han flyttet til Elverum i 1911, og startet et våpen- og sportsforretning. Han var leder av Elverum arbeiderparti 1913–1918, og satt i kommunestyret 1913–1933. Han var en av 10 Ap-representanter i kommunestyret fra 1913, den første gangen partiet stilte liste i kommunen. Han var fra 1929 leder av forsorgsvesenet i Elverum. Han satt i styret for Hamar Arbeiderblad 1937–1940, og var fra 1947 medlem av representantskapet i Norges Bank.